title: 2005/545/EF: Europa-Parlamentets afgørelse af 12. april 2005 om decharge til den administrerende direktør for Eurojust for gennemførelsen af Eurojusts budget for regnskabsåret 2003

text:
               27.7.2005

               DA

               Den Europæiske Unions Tidende

               L 196/107

      EUROPA-PARLAMENTETS AFGØRELSE

   af 12. april 2005
   om decharge til den administrerende direktør for Eurojust for gennemførelsen af Eurojusts budget for regnskabsåret 2003
   (2005/545/EF)
   EUROPA-PARLAMENTET,
   der henviser til Revisionsrettens beretning om årsregnskabet for Eurojust for regnskabsåret 2003 med Eurojusts svar (1),
   der henviser til Rådets henstilling af 8. marts 2005 (6856/2005 — C6-0063/2005),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (3), særlig artikel 36,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 70 og 71 og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0074/2005),

               1.

               meddeler den administrerende direktør for Eurojust decharge for gennemførelsen af Eurojusts budget for regnskabsåret 2003;

               2.

               fremsætter sine bemærkninger i vedføjede beslutning;

               3.

               pålægger sin formand at sende denne afgørelse og beslutningen med bemærkningerne til afgørelsen til den administrerende direktør for Eurojust, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Josep BORRELL FONTELLES

            Formand

         Julian PRIESTLEY

            Generalsekretær

      (1)  EUT C 324 af 30.12.2004, s. 61.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 44.

      (4)  EFT L 357 af 31.12.2002, s. 72.

         EUROPA-PARLAMENTETS BESLUTNING

      med bemærkningerne til afgørelsen om decharge til den administrerende direktør for Eurojust for gennemførelsen af Eurojusts budget for regnskabsåret 2003
      EUROPA-PARLAMENTET,
      der henviser til Revisionsrettens beretning om årsregnskabet for Eurojust for regnskabsåret 2003 med Eurojusts svar (1),
      der henviser til Rådets henstilling af 8. marts 2005 (6856/2005 — C6-0063/2005),
      der henviser til EF-traktaten, særlig artikel 276,
      der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (3), særlig artikel 36,
      der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
      der henviser til forretningsordenens artikel 70 og 71 og bilag V,
      der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0074/2005),

                  A.

                  der henviser til, at Revisionsretten i ovennævnte særlige årsberetning fastslog, at den havde fået rimelig sikkerhed for, at årsregnskabet for det regnskabsår, der afsluttedes pr. 31. december 2003, var rigtigt, og at de underliggende transaktioner som helhed betragtet var lovlige og formelt rigtige,

                  B.

                  der henviser til, at Europa-Parlamentet den 21. april 2004 meddelte decharge (5) til Eurojusts administrerende direktør for gennemførelsen af Eurojusts budget for regnskabsåret 2002 og i beslutningen med bemærkningerne til afgørelsen bl.a.

                              —

                              erkendte, at problemerne med budgetgennemførelsen skyldtes, at Eurojust befandt sig i etableringsfasen, og forventede, at problemerne ville være løst fra regnskabsåret 2004

                              —

                              glædede sig over Eurojusts vilje til at trække på de eksisterende institutioners erfaringer, overholde de nye regler vedrørende regnskabsføring, intern revision og kontrol og indgå i et interinstitutionelt samarbejde,

            1.   bemærker følgende tal fra Eurojusts regnskab for regnskabsårene 2003 og 2002;
      Forvaltningsregnskab for regnskabsårene 2003 og 2002

                  (1000 EUR)

                  2003

                  2002

                  Indtægter

                  Tilskud fra Det Europæiske Fællesskab

                  7 125

                  1 478

                  Diverse indtægter

                  12

                  0

                  I alt (a)

                  7 137

                  1 478

                  Driftsudgifter

                  Køb af varer og tjenester

                  3 228

                  378

                  Personaleudgifter

                  2 112

                  256

                  Afskrivninger

                  211

                  29

                  I alt (b)

                  5 551

                  663

                  Regnskabsårets resultat (a – b)

                  1 586

                  815

                     Kilde: Eurojust.

            2.   noterer sig de fremskridt, Eurojust har gjort med hensyn til løsning af problemerne med vedtagelse og overholdelse af den nye finansforordning; noterer sig desuden, at de opnåede erfaringer blev brugt til at overvinde svagheder i forbindelse med kontrollen med budgettransaktioner;
      3.   forventer, at Eurojust aflægger beretning om yderligere fremskridt på dette område i den administrerende direktørs årlige aktivitetsrapport for regnskabsåret 2004;
      4.   noterer sig den administrerende direktørs forklaringer med hensyn til Eurojusts behandling af modtagne anmodninger om oplysninger;
      5.   forventer, at Eurojust sikrer nøje overholdelse af reglerne for databeskyttelse for at beskytte borgernes rettigheder;
      6.   beklager, at der ikke findes nogen ligestillingsplan, og forventer, at Eurojust snarest udvikler en plan, som gør det muligt for det som arbejdsgiver at sikre lige muligheder; forventer, at Eurojust ikke blot behandler ligestillingsspørgsmål i forbindelse med ansættelse, men også gør en proaktiv og langsigtet indsats for at fremme ligestilling mellem kønnene;
      7.   opfordrer på baggrund af de alvorlige vanskeligheder med at sikre tilstrækkelige bevillinger til et voksende antal uafhængige agenturer de nederlandske myndigheder, der er vært for denne ansete institution, til at øge den logistiske støtte til Eurojust væsentligt;
      Generelle bemærkninger til Kommissionen og agenturerne

                  8.

                  gør opmærksom på, at det ganske vist støttede Kommissionens bestræbelser på at fastlægge et begrænset antal modeller, i det mindste for fremtidige »reguleringsagenturer«, men at det samtidig indtog den holdning, at nuværende og fremtidige agenturers opbygning burde overvejes grundigt på interinstitutionelt plan; understreger desuden, at der bør indgås en interinstitutionel aftale om fælles retningslinjer, inden Kommissionen fastlægger rammebetingelserne for anvendelsen af reguleringsagenturer; mener, at dette bør ske, før der fastlægges en harmoniseret ramme for agenturernes struktur;

                  9.

                  noterer sig Kommissionens holdning (6) med hensyn til uddelegering af ansvar for gennemførelse af opgaver til andre organer end Kommissionens hovedadministration, herunder agenturer; mener ikke, at den tager højde for Europa-Parlamentets krav om grundig overvejelse på interinstitutionelt plan af de eksisterende agenturers struktur; opfordrer derfor Kommissionen til at skabe klarhed med hensyn til dette punkt og den fremtidige generelle interinstitutionelle aftale vedrørende de nye ordninger, der skal indføres inden for rammerne af eller sideløbende med de finansielle overslag (7);

                  10.

                  opfordrer Kommissionen til at indføre og med jævne mellemrum, f.eks. regelmæssigt hvert tredje år, udarbejde en tværgående analyse af de evalueringer, der er foretaget af de enkelte agenturer, med henblik på

                              a)

                              at drage konklusioner med hensyn til overensstemmelsen mellem agenturernes aktiviteter og EU's politikker generelt, hvad angår de synergier, der findes eller bør udvikles mellem agenturerne og Kommissionens tjenestegrene samt undgåelse af overlapning mellem dem

                              b)

                              at vurdere den generelle europæiske merværdi, der opnås som følge af agenturernes resultater inden for deres respektive arbejdsområder, og agenturmodellens relevans, produktivitet og effektivitet, når det drejer sig om at gennemføre eller bidrage til EU's politikker

                              c)

                              at fastslå og øge virkningen af agenturernes aktioner, hvad angår EU's nærhed til samt tilgængelighed og synlighed for borgerne;

                  11.

                  forventer, at en sådan samlet analyse foreligger inden udgangen af 2005, således at den dækker den treårige periode fra indførelsen af den nye finansforordning og den deraf følgende nye struktur for agenturerne;

                  12.

                  opfordrer agenturerne til at deltage aktivt i denne proces og samarbejde med Kommissionen ved at bidrage med de nødvendige oplysninger om emner, som de mener har betydning for deres arbejde, rolle, mandat og behov, samt om et hvilket som helst emne, som kan bidrage til at forbedre hele dechargeproceduren, med henblik på at medvirke til, at processen lykkes og agenturernes regnskabspligt og gennemsigtighed øges; opfordrer agenturerne til også at give Europa-Parlamentets kompetente udvalg disse oplysninger;

                  13.

                  opfordrer Kommissionen til sideløbende med denne proces og senest inden udgangen af 2005 at fremsætte forslag til ændring af de eksisterende retsakter om oprettelse af agenturerne bl.a. med henblik på at forbedre forholdet til agenturerne mest muligt; mener, at disse forslag bør tage sigte på

                              a)

                              at øge kommunikationen mellem Kommissionen og agenturerne

                              b)

                              at etablere et samarbejde eller udvide et eventuelt eksisterende samarbejde om fastlæggelse af behov, der skal dækkes, af målsætninger og af tilstræbte resultater og strategier til at nå dem samt om fastsættelse af standarder for kontrol og evaluering

                              c)

                              at øge komplementariteten, forbedre organiseringen af de nødvendige ressourcer og den effektive fordeling heraf med henblik på at opnå resultater samt udarbejde en kommunikationsstrategi med henblik på udbredelse af disse resultater;

                  14.

                  understreger, at Kommissionen, inden der træffes nogen afgørelse om at foreslå oprettelse af et nyt agentur, bør foretage en grundig vurdering af nødvendigheden og merværdien af de funktioner, som dette agentur skal udfylde, idet der tages hensyn til de bestående strukturer, subsidiaritetsprincippet og budgetdisciplinen samt forenkling af procedurerne;

                  15.

                  forventer at Kommissionen hurtigt forelægger de retningslinjer for agenturernes personalepolitik, som Europa-Parlamentet har anmodet Kommissionen om at forelægge inden afslutningen på 2005-budgetproceduren;

            Generelle bemærkninger til agenturerne

                  16.

                  forventer, at hvert enkelt agentur fra nu af sender det beretningen, som opsummerer det antal og de typer interne revisioner, der er foretaget af den interne revisor, de henstillinger, der er fremsat, og den opfølgning, der har fundet sted af disse henstillinger, jf. artikel 72, stk. 5, i forordning (EF, Euratom) nr. 2343/2002;

                  17.

                  opfordrer agenturerne til fortsat at bestræbe sig på at anvende ordningerne og forordningerne for tjenestemænd og øvrige ansatte korrekt på deres personale (ansættelsesprocedurer og dertil knyttede afgørelser, personlige akter, beregning af vederlag og andre rettigheder, forfremmelsespolitik, andelen af ledige stillinger, kønskvotering osv.);

                  18.

                  bemærker, at den procentvise andel af henholdsvis mandlige og kvindelige ansatte i agenturerne viser, at kønsfordelingen er skæv; beklager, at mændene udgør ca. en tredjedel af de ansatte, men er overrepræsenteret i stillinger i de højere lønklasser, mens kvinderne generelt er overrepræsenteret i stillinger i de lavere lønklasser; forventer, at agenturerne træffer omgående og effektive foranstaltninger til at afhjælpe denne situation;

                  19.

                  opfordrer agenturerne til at sikre, at alle de relevante bestemmelser i Europa-Parlamentets og Rådets direktiv 2002/73/EF af 23. september 2002 om ændring af Rådets direktiv 76/207/EØF om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (8) indføres i deres respektive personalepolitikker;

                  20.

                  forventer, at agenturerne tager Revisionsrettens bemærkninger til efterretning og nøje følger de budgetmæssige principper, der er fastlagt i finansforordningen, især principperne om budgettets enhed og om, at budgettet skal være realistisk; opfordrer de agenturer, der hidtil ikke har gjort det, til at opfylde finansforordningens regnskabsmæssige krav og yderligere stramme deres procedurer for intern forvaltning og kontrol med henblik på at øge regnskabspligten, gennemsigtigheden og den europæiske merværdi;

                  21.

                  opfordrer agenturerne, især dem, hvis aktiviteter på nogle punkter overlapper andre agenturers aktiviteter eller opgaver, til at forstærke deres samarbejde og derved skabe mulighed for udvikling af synergier; opfordrer dem til, hvor det er hensigtsmæssigt, at formalisere dette samarbejde igennem specifikke aftaler (fælleserklæringer, aftalememoranda, beslutninger om fælles planlægning og komplementære aktioner/programmer) for at sikre, at deres arbejde ikke overlapper hinanden, at det klart fremgår, hvilket agentur der har lavet hvad, og at resultatet af fælles bestræbelser skaber størst mulig merværdi og får den størst mulige virkning; forventer at blive holdt løbende underrettet om dette spørgsmål;

                  22.

                  opfordrer agenturerne til at være særligt opmærksomme på procedurerne for tildeling og forvaltning af kontrakter; opfordrer dem til at træffe alle egnede foranstaltninger, for så vidt angår deres administrative strukturer, for at styrke deres interne kontrolprocedurer, kanaler og forvaltning; mener, at disse foranstaltninger, hvor det er nødvendigt eller muligt, kan omfatte etablering af specialiserede enheder, der får til opgave på basis af risikoanalyser at vejlede i, hvordan procedurer for kontrakttildeling bedst kan tilrettelægges, at sikre kontrol og sørge for den opfølgning, der måtte være nødvendig; opfordrer Kommissionen og Revisionsretten til at forstærke samarbejdet med agenturerne på dette område;

                  23.

                  noterer sig de problemer, nogle direktører, især direktører fra de »nyoprettede« agenturer, har gjort gældende med hensyn til agenturernes overholdelse af tidsplanen og fristerne for aflæggelse af beretning som fastsat i finansforordningen; opfordrer agenturernes direktører til med henblik på den revision af finansforordningen, der skal finde sted i 2005, at underrette Budgetudvalget og Budgetkontroludvalget om de problemer, de hidtil er stødt på, således at de kan blive taget med i betragtning ved revisionen; forventer, at direktørerne fremsætter specifikke forslag til alternative ordninger med hensyn til tidsfrister, som passer bedst muligt til arbejdsgangen, samtidig med at agenturernes pligt til at aflægge beretning, som fastsat i finansforordningen, overholdes;

                  24.

                  noterer sig, at agenturernes direktører har reageret positivt på anmodningen fra Europa-Parlamentets udvalg med ansvar for decharge om, at der indføres et mere præcist kommunikationssystem, især med hensyn til agenturernes fremsendelse til dette udvalg af dokumenter, der vedrører deres pligt til at aflægge beretning; er af den opfattelse, at bedre tilrettelæggelse af kommunikationen vil forstærke samarbejdet med agenturerne og øge den demokratiske kontrol;

                  25.

                  opfordrer agenturernes direktører til fra nu af at lade deres årlige aktivitetsrapport, som forelægges sammen med oplysninger om den finansielle og administrative situation, ledsage af en erklæring om transaktionernes lovlighed og formelle rigtighed i lighed med de erklæringer, der underskrives af Kommissionens generaldirektører;

                  26.

                  opfordrer agenturerne til at udvikle en omfattende kommunikationsstrategi for at tage højde for nødvendigheden af, at resultaterne af deres arbejde i passende form når ud til den brede offentlighed og ikke kun forelægges institutionerne, medlemsstaternes ansvarlige myndigheder, specialister, partnere eller specifikke modtagere; opfordrer agenturerne til med henblik på udvikling af en sådan strategi at forstærke deres samarbejde og udveksling af oplysninger om bedste praksis til opfyldelse af denne målsætning; forventer, at de kompetente udvalg inden den næste dechargeprocedure underrettes behørigt af agenturerne om de fremskridt, der er sket med udviklingen af en sådan strategi med henblik på at sikre effektiv og rettidig overvågning af deres aktiviteter;

            Generelle bemærkninger til Revisionsretten og agenturerne

                  27.

                  glæder sig over, at Revisionsretten har vedføjet de særlige årsberetninger om agenturerne en tabel, der giver en oversigt over det pågældende agenturs kompetenceområder, ledelse, disponible ressourcer og produkter/tjenesteydelser; mener, at denne tabel gør disse fællesskabsorganers arbejde mere klart og gennemskueligt, samtidig med at den danner et nyttigt grundlag for sammenligning, hvor det måtte være hensigtsmæssigt, med henblik på at etablere den harmoniserede struktur for agenturerne, som Europa-Parlamentet har krævet;

                  28.

                  opfordrer Revisionsretten og agenturerne til at forstærke deres samarbejde med henblik på at forbedre procedurerne og de tekniske redskaber til fremme af forsvarlig forvaltning af alle budgetmæssige og finansielle områder med henblik på at udvikle metoder, som kan berede vejen for en positiv dechargeprocedure lige fra begyndelsen; forventer at blive holdt løbende underrettet om de fremskridt, der gøres, og om anvendelsen af bedste praksis;

                  29.

                  opfordrer Revisionsretten og agenturerne til at forbedre gennemsigtigheden af den kontradiktoriske procedure forud for Revisionsrettens beretning om decharge for at undgå uoverensstemmelser eller tvetydigheder, som kan true hele processens troværdighed; opfordrer i den forbindelse Revisionsretten og Kommissionen til at foreslå en realistisk metode til opdatering af oplysninger om de forbedringer, der er sket, og/eller de problemer, der er konstateret, fra det tidspunkt, hvor Revisionsrettens forberedende beretning drøftes første gang, til det tidspunkt, hvor der træffes afgørelse om, hvorvidt der skal meddeles decharge, for at give et så nøjagtigt billede af agenturernes situation som muligt.

         (1)  EUT C 324 af 30.12.2004, s. 61.

         (2)  EFT L 248 af 16.9.2002, s. 1.

         (3)  EUT L 245 af 29.9.2003, s. 44.

         (4)  EFT L 357 af 31.12.2002, s. 72.

         (5)  EUT L 330 af 4.11.2004, s. 40.

         (6)  Se bilag 1 til Kommissionens meddelelse til Rådet og Europa-Parlamentet »Fremtiden skaber vi i fællesskab — Politikudfordringer og budgetmidler i det udvidede EU 2007-2013« (KOM(2004) 101, s. 38).

         (7)  Se bilaget til Kommissionens beretning om opfølgningen af decharge for 2002 (KOM(2004) 648, s. 108).

         (8)  EFT L 269 af 5.10.2002, s. 15.


Avis juridique important

|

31988D0337

88/337/EKSF, EØF, Euratom: Europa-Parlamentets afgørelse af 13. april 1988 om decharge til Kommissionen for gennemfoerelsen af De Europaeiske Faellesskabers almindelige budget for regnskabsaaret 1986 vedroerende sektion I - Parlamentet, II - Raadet, III - Kommissionen, IV - Domstolen og V - Revisionsretten

EF-Tidende nr. L 156 af 23/06/1988 s. 0054 - 0059

*****  EUROPA-PARLAMENTETS  AFGOERELSE  af 13. april 1988  om decharge til Kommissionen for gennemfoerelsen af De Europaeiske Faellesskabers almindelige budget for regnskabsaaret 1986 vedroerende sektion I - Parlamentet, II - Raadet, III - Kommissionen, IV - Domstolen og V - Revisionsretten  (88/337/EKSF, EOEF, Euratom)  EUROPA-PARLAMENTET,  - der henviser til EKSF-Traktaten, saerlig artikel 78 g,  - der henviser til EOEF-Traktaten, saerlig artikel 206 b,  - der henviser til Euratom-Traktaten, saerlig artikel 180 b,  - der henviser til budgettet for regnskabsaaret 1986,  - der henviser til forvaltningsregnskabet og status for regnskabsaaret 1986,  - der henviser til Revisionsrettens beretning for regnskabsaaret 1986 samt til institutionernes svar (dok. C2-265/87) (1),  - der henviser til Raadets henstilling (dok. C2-11/88),  - der henviser til betaenkning fra Budgetkontroludvalget samt udtalelse fra Udvalget om Sociale Anliggender og Beskaeftigelse og Udvalget om Ungdom, Kultur, Uddannelse, Information og Sport (dok. A2-19/88),  1. konstaterer, at de bevilgede indtaegter og udgifter i regnskabsaaret 1986 beloeb sig til:  1.2.3 //  // (ECU)  // (ECU)  // - Indtaegter   //   // 35 177 256 722   // - Forpligtelsesbevillinger:   //   //   // - bevillinger paa det almindelige budget   // 36 052 214 064   //  // - restsaldo fra regnskabsaaret 1985 og saldo af frigjorte forpligtelsesbevillinger i 1986   // 2 244 565 171   //   // - indtaegter fra ydelser til tredjemand   // 1 468 648  // 38 298 247 883   // - Betalingsbevillinger   //   // 35 177 256 722  2. meddeler decharge til Kommissionen for gennemfoerelsen af foelgende beloeb:  1.2.3 //  // (ECU)  // (ECU)  // a) Indtaegter   //   //  // - egne indtaegter   // 32 683 368 650   //   // - finansielle bidrag   // 210 064 551   //   // - disponible overskud   // 431 143 290   //   // - diverse indtaegter  // 342 610 531   //   // - bevillinger fremfoert fra regnskabsaaret 1985, og som er bortfaldet   // 355 681 498   //  (1) EFT nr. C 336 af 15. 12. 1987, s. 1.   //  // (ECU)  // (ECU)  // b) Udgifter   //   //   // - betalinger foretaget over regnskabsaarets bevillinger   // 33 462 056 563   //   // - bevillinger fremfoert til regnskabsaaret 1987   // 1 401 197 021  // 34 863 253 584  Udgifter fra EUGFL paa 693 mio ECU, der overskrider de disponible bevillinger, er jf. Finansforordningens artikel 5, stk. 3, at betragte som betalingsforpligtelser i regnskabsaaret 1986, som der ikke var bevillinger til i 1986 og hvortil der ikke fremfoertes bevillinger til 1987 (1).  1.2.3 //  // (ECU)  // (ECU)  // c) Saldoen for regnskabsaaret 1986   //   //  819 916 654  // Regnskabsaarets indtaegter:   //  // 33 667 187 022   // - betalinger foretaget over regnskabsaarets bevillinger   // 33 462 056 563   //   // - bevillinger fremfoert til regnskabsaaret 1987   // 1 401 197 021  // 34 863 253 584  // Difference   //   //  1 196 066 562  // - bevillinger fremfoert fra regnskabsaaret 1985, og som er bortfaldet   //   // + 355 681 498   // - valutakursforskelle i regnskabsaaret 1986   //   // + 20 468 410   // Saldo for regnskabsaaret 1986   //   //  819 916 654   // d) Anvendelse af forpligtelsesbevillinger   //   // 36 379 464 864  e) Status pr. 31. december 1986:  (ECU)  1,2.3,4 //  //  // AKTIVER  // PASSIVER  //  //  //  // 1.2.3.4 // Anlaegsaktiver   // 10 262 478 968  // Langfristet kapital   // 10 241 085 745   // Aktiver til loebende anvendelse   // 28 596 666   //   //  // Omsaetningsaktiver   // 1 946 223 607   // Kortfristet gaeld  // 3 745 695 973   // Kassekonti   // 1 938 622 509  // Kassekonti   // 132 541 611   // Udligningskonti   // 260 845 151   // Udligningskonti   // 317 443 572   //    //   //  //   // I alt  // 14 436 766 901   // I alt  // 14 436 766 901   //    //   //   //  3. henviser til sine bemaerkninger i beslutningen (2), der er en integrerende del af denne afgoerelse;  4. paalaegger sin formand at sende denne afgoerelse og beslutningen med de ledsagende bemaerkninger til Kommissionen, Raadet, Domstolen, Revisionsretten og Den Europaeiske Investeringsbank samt at soerge for, at de offentliggoeres i De Europaeiske Faellesskabers Tidende (L-udgaven).  Udfaerdiget i Strasbourg, den 13. april 1988.  1.2.3 // Enrico VINCI Generalsekretaer   //   // PLUMB Formand  // - valutaforskelle   // 20 468 410  // 34 043 336 930  (1) Uden denne kontering i regnskabsaaret 1987 ville det under c) anfoerte underskud for 1986 paa 819,9 mio ECU vaere tilsvarende hoejere.  (2) Se side 56 i denne Tidende.  BESLUTNING  med bemaerkninger til afgoerelsen om decharge for gennemfoerelsen af De Europaeiske Faellesskabers almindelige budget for regnskabsaaret 1986  EUROPA-PARLAMENTET,  - der henviser til EOEF-Traktatens artikel 206 b,  - der henviser artikel 85 i Finansforordningen af 21. december 1977, i henhold til hvilken Faellesskabets institutioner traeffer alle hensigtsmaessige foranstaltninger for at tage de bemaerkninger til foelge, der er anfoert i afgoerelserne om decharge,  - der henviser til, at institutionerne i henhold til samme artikel paa anmodning af Europa-Parlamentet ligeledes skal afgive rapport om de foranstaltninger, der er truffet som foelge af Parlamentets bemaerkninger, saerlig med hensyn til de instruktioner, de har givet til tjenestegrene, som medvirker ved gennemfoerelsen af budgettet,  - der henviser til Raadets henstilling (dok. C2-11/88),  - der henviser til betaenkning fra Budgetkontroludvalget og de oevrige dokumenter, der naevnes i decharge-afgoerelsen, (dok. A2-19/88),  Fejludviklingen frem til regnskabsaaret 1986  1. konstaterer, at Faellesskabets mangelfulde beslutningsstruktur og dennes manglende evne til at goere de egentlige faellesskabsinteresser gaeldende over for medlemsstaterne har foert til en situation, der i 1986 var karakteriseret ved foelgende:  - en stigning i de juridisk bindende forpligtelser for de naermeste aar paa 14 053,4 mio ECU ultimo 1986, samt 8 501,7 mio ECU i uomgaengelige udgifter til afsaetning af landbrugslagre og ca. 13 400 mio ECU i fremtidige betalingsforpligtelser paa grund af politiske programmer,  - tab af den finansielle autonomi, et budget, der ikke var i balance, noedloesninger, der ikke var hjemlet i Rom-Traktaterne og Finansforordningen, samt nationale bidrag,  - utoejlet vaekst i udgifterne til landbrugssektoren, samtidig med at bevillingerne til dels udnyttedes uoekonomisk eller udbetaltes i modstrid med reglerne eller paa grundlag af svigagtige forhold,  - strukturudgifter, der ikke var forenelige med princippet om en forsvarlig oekonomisk forvaltning;  2. konstaterer imidlertid, at Kommissionen har ivaerksat de noedvendige reformforanstaltninger til sanering, og at beslutningerne fra Det Europaeiske Raads samling den 11. til 12. februar 1988 giver mulighed for en ny begyndelse paa et mere solidt grundlag, selv om de ikke i fuldt omfang svarer til Parlamentets forestillinger; advarer mod en afvigelse eller udvanding i forbindelse med beslutningernes gennemfoerelse;  Noedvendige forbedringer med hensyn til egne indtaegter  3. gaar ind for, at den forventede sikring af de egne indtaegter nu benyttes til at afhjaelpe svaghederne ved det system med egne indtaegter, der har vaeret gaeldende siden 1970;  4. anmoder Kommissionen om at samle alle de forslag vedroerende konstatering, overfoersel og kontrol med de egne indtaegter, der i aarevis har ligget i Raadet, i et enkelt forslag under hensyntagen til de hidtidige mangler samt de krav, Parlamentet har stillet med henblik paa en loesning, for at goere disse forslag indbyrdes mere sammenhaengende og endelig at opnaa de befoejelser, der er noedvendige for Kommissionens forvaltning og kontrol;  5. opfordrer Kommissionen til, indtil denne nye forordning traeder i kraft, at udnytte sin kompetence og sine befoejelser og i givet fald at tage retslige skridt til en konsekvent gennemfoerelse af EF-retten, navnlig hvad angaar konstatering og overfoersel af egne indtaegter;  Overholdelse af budgetprincipperne og gennemfoerelse af budgettet  6. misbilliger kraenkelsen af budgetprincipperne i regnskabsaaret 1986 i forbindelse med kontering og regnskabsaflaeggelse (tilsloering af underskuddet, utilstedelig modregning af indtaegter og udgifter, kontering af udgifter for regnskabsaaret 1986 i det efterfoelgende regnskabsaar); opfordrer Kommissionen til at prioritere overholdelsen af budgetprincipperne hoejest;  7. konstaterer, at Kommissionen i budgetregnskabet for 1986 tydeligt har vist, at et beloeb paa 693 mio ECU vedroerende udgifter under EUGFL-Garantisektionen er blevet fremfoert til regnskabsaaret 1987; kraever en korrekt redegoerelse for dette forhold i regnskabet for regnskabsaaret 1987;  8. opfordrer Kommissionen til af hensyn til en mere hensigtsmaessig planlaegning og gennemfoerelse af budgettet at forelaegge forslag til at holde udgifterne i toemme ved en realistisk og tvingende koordinering af forpligtelses- og udgiftstakten; 9. paapeger endnu engang udtrykkeligt, at et vedtaget budget er et paalaeg om gennemfoerelse til Kommissionen og minder i den forbindelse om, at Parlamentet gentagne gange har anmodet Kommissionen om at blive holdt underrettet om gennemfoerelsen;  10. paalaegger sit Budgetkontroludvalg at foere loebende kontrol med budgettets gennemfoerelse, jf. Det Europaeiske Raads beslutninger af 11. til 13. februar 1988 i Bruxelles paa grundlag af noejagtige og aktuelle oplysninger fra Kommissionen;  Forvaltningen af EUGFL-Garantisektionen  11. opfordrer Kommissionen til at prioritere spoergsmaalet om afsaetning af overskudsprodukterne, der er saa vigtigt for det almindelige budget og forvaltningen af markedsordningerne, og i den forbindelse at tage hensyn til Parlamentets henstillinger, navnlig med hensyn til afsaetningsforanstaltninger til fordel for forbrugere paa hjemmemarkederne; anser en saa tidlig nedskrivning som muligt for absolut noedvendig af hensyn til besparelser af finansielle udgifter; beklager, at Kommissionen ikke rettidigt har truffet foranstaltninger til at begraense produktionen og oplagringen af uafsaettelige landbrugsprodukter, og kritiserer navnlig de urentable destillationsforanstaltninger i vinsektoren;  12. anbefaler Kommissionen at prioritere en regnskabsafslutning med systematisk kontrol i overensstemmelse med Revisionsrettens forslag af hensyn til en ensartet anvendelse af landbrugsforskrifterne i samtlige medlemsstater samt en videst muligt, korrekt og oekonomisk forsvarlig budgetgennemfoerelse, uden dog at forsoemme de kraevede fysiske kontrolforanstaltninger;  Forvaltningen af EUGFL-Udviklingssektionen  13. konstaterer med bekymring, at bevillingerne til Udviklingssektionen i de seneste aar er gaaet foruroligende ned, selv i nominel vaerdi, og at Spaniens og Portugals tiltraedelse i modsaetning til forventningerne ikke har haft nogen indvirkning paa denne fonds finansielle kapacitet i 1986, samt at denne fonds akkumulerede underskud paa grund af de konstant utilstraekkelige midler allerede langt overskrider dens aarlige budgetbevillinger;  14. mener, at en finansiel sanering af denne fond er en noedvendig betingelse for, at reformen af dens maal og interventionsmidler kan have sikkerhed for at lykkes;  15. understreger, at udarbejdelsen af et kontrolsystem over resultaterne, som goer det muligt at evaluere interventionernes oekonomiske indvirkning og effektivitet, er et ufravigeligt krav i forbindelse med reformen af strukturfondene; anmoder derfor Kommissionen om i sin aarsberetning eller i ad hoc-meddelelser at indfoeje analyser over foranstaltningernes oekonomiske indvirkning og effektivitet;  Forvaltning af strukturfondene  16. konstaterer, at de alvorlige mangler, der har medfoert massive bortfald af bevillingsforpligtelser inden for Den Europaeiske Socialfond, goer det noedvendigt, at der snarest muligt forelaegges et overbevisende forslag om udvaelgelseskriterier, forvaltning, kontrol og evaluering i forbindelse med en udvidelse af strukturfondene;  17. er af den opfattelse, at strukturfondenes udformning og forvaltning for fremtiden entydigt skal vaere udtryk for en faelles politik, og at der i den forbindelse maa foretages en relevant projektudvaelgelse, overvaagning af en oekonomisk forsvarlig gennemfoerelse og efterfoelgende evaluering med henblik paa korrektion af eventuelle fejludviklinger;  18. opfordrer Kommissionen til i sine forordningsforslag vedroerende strukturfondene at forpligte medlemsstaterne til at kontrollere gennemfoerelsen af projekter og programmer, som disse finansierer, og underrette Kommissionen samt Parlamentet og Raadet om resultatet af denne kontrol;  Det Faelles Forskningscenter i Ispra  19. kraever, at den urentable arbejdsmaade, der er konstateret ved Det Faelles Forskningscenter i Ispra, afhjaelpes ved en rationalisering af personaleforvaltningen, en forbedring af den budgettekniske ramme og en saa tidstro evaluering af forskningsresultatene som muligt under hensyntagen til de maalsaetninger, der er fastlagt i forbindelse med den finansielle og tekniske planlaegning;  20. paalaegger Kommissionen at udnytte mulighederne i Det Faelles Forskningscenter i Ispra til analyse af de proever, der undtages med henblik paa kontrol med overholdelsen af de faelles landbrugsbestemmelser;  Udvikling og samarbejde  21. anmoder Revisionsretten om at udarbejde en beretning om udnyttelsen af bevillingerne til samarbejde med udviklingslandene i Latinamerika og Asien paa grund af den mangelfulde forvaltning af de store bevillinger hertil;  22. forventer, at Kommissionen ufortoevet besaetter de fem resterende stillinger paa en intern evalueringsenhed i betragtning af, at EF-bistandens kvalitet kan forbedres ved en systematisk evaluering af afsluttede projekter; Bekaempelse af svig og uregelmaessigheder  23. konstaterer, at Kommissionens forsoemmelse af sine kontrolopgaver, bl.a. ved ikke at anvende det af budgetmyndigheden bevilgede personale efter hensigten, egentlig burde give anledning til naegtelse af decharge;  24. konstaterer, at Raadet naesten seksten aar efter, at ordningen med egne indtaegter er traadt i kraft, endnu ikke har givet Kommissionen de befoejelser, der er noedvendige for en saadan ordning med henblik paa at indhente tilstraekkelige oplysninger fra medlemsstaterne og at gennemfoere kontrol der paa et tidspunkt, som Kommissionen anser for hensigtmaessig og noedvendig;  25. konstaterer, at det under henvisning til Det Europaeiske Raads beslutning af 12. februar 1988 om finansieringen af Faellesskabet frem til 1993 nu er absolut noedvendigt, at Raadet giver Kommissionen mulighed for at indhente oplysninger og foretage kontrol vedroerende de egne indtaegter i medlemsstaterne paa et tidspunkt, som Kommissionen anser for hensigtsmaessig og noedvendig;  26. konstaterer, at forskellige medlemsstater i modstrid med bestemmelserne i Raadets forordning (EOEF) nr. 2891/77 (1) kun har overfoert de egne indtaegter, som deres myndigheder og organer har modtaget, men ikke de samlede konstaterede egne indtaegter, til Faellesskabet;  27. konstaterer, at flere medlemsstater i modstrid med EF's retsakter har eftergivet betydelige beloeb i forbindelse med de egne momsindtaegter, og ikke har overfoert disse til Faellesskabet;  28. paalaegger Kommissionen at kraeve, at medlemsstaterne anvender forordning (EOEF) nr. 2891/77 korrekt og med tilbagevirkende kraft opkraever de egne indtaegter, som medlemsstaternes myndigheder og organer har konstateret, men ikke har overfoert til Faellesskabet;  29. konstaterer, at flere medlemsstater i modstrid med EF-retten i regnskabsaaret 1986 ikke har underrettet Kommissionen om tilfaelde af svig inden for EUGFL-Garantisektionen, eller har underrettet den for sent eller ufuldstaendigt;  30. konstaterer, at de oplysninger, medlemsstaterne siden 1971 har givet Kommissionen om tilfaelde af svig inden for EUGFL-Garantisektionen, ofte har vaeret vage og derfor uanvendelige til en mere dybtgaaende analyse af disse tilfaelde;  31. opfordrer Kommissionen til at indlede proceduren efter EOEF-Traktatens artikel 169, saafremt medlemsstaterne ikke forelaegger de oenskede oplysninger inden for den fastsatte frist;  32. konstaterer, at medlemsstaterne, jf. EOEF-Traktatens artikel 5, i tilfaelde af svig og uregelmaessigheder skal traeffe forebyggende foranstaltninger;  33. opfordrer Kommissionen til at vaere medsagsoeger i de sager om svig og uregelmaessigheder, der anlaegges i medlemsstaterne, saafremt medlemsstaternes strafferetsplejelov goer dette muligt;  34. opfordrer Kommissionen til at undersoege, hvorvidt en skyldner, der ved sidste instans er doemt paa grund af svig og uregelmaessigheder, paa grundlag af EF-retten kan forpligtes til at stille yderligere bankgarantier;  35. opfordrer Kommissionen til at forelaegge forslag om EF-retsakter, hvorefter medlemsstaterne kan forpligtes til at offentliggoere navnene paa fysiske og juridiske personer, der ved sidste instans er blevet doemt for svig og uregelmaessigheder i forbindelse med de egne indtaegter;  36. beklager, at Raadet hidtil var afvist at fastlaegge de noedvendige lovgivningsmaessige rammer for at muliggoere en effektiv bekaempelse af tilfaeldene af svig og uregelmaessigheder paa EF-plan;  37. opfordrer Kommissionen til at prioritere bekaempelsen af svig og uregelmaessigheder, da EF's omdoemme staar paa spil, og der til stadighed i alvorlig grad saettes spoergsmaalstegn ved den forsvarlige oekonomiske forvaltning af den grund; opfordrer Kommissionen til at inddrage Parlamentet i videreudviklingen af strategierne paa dette omraade og navnlig i, hvorledes den nye enhed skal bringes i anvendelse; kraever, at Kommissionen i forbindelse med forslag til retsakter tager hensyn til kontrol- og sanktionsspoergsmaalet;  38. kraever, at Kommissionen med stoerre omhu og konsekvens foretager en koordinering og overvaagning af de nationale kontrolforanstaltninger; anmoder Kommissionen om at undersoege, hvorvidt de nationale administrationers interesse i en forfoelgelse af tilfaelde af svig og uregelmaessigheder kan oeges;  Forvaltningen af EF-budgettets bidrag til Europa-skolerne  39. er under henvisning til Revisionsrettens saerberetning om Europa-skolerne for regnskabsaaret 1985 og 1986 ikke i stand til at godkende Europa-skolernes budgetforvaltning og giver, uden at tiltage sig decharge-befoejelser, udtryk for det stoerste forbehold med hensyn til den maade, hvorpaa EF-budgettets bidrag til skolerne forvaltes;  De svigagtigt udbetalte beloebs status i regnskaberne og lovgivningen  40. kraever, at Kommissionen supplerer forvaltningsregnskabet og status med foelgende oplysninger:  - egne indtaegter, der er konstateret, men i modstrid med EF-retten ikke er stillet Faellesskabets raadighed,  - tilbagesoegning af forskud, som er blevet overfoert paa grundlag af bevillingsforpligtelser inden for Den Europaeiske Socialfond, som sidenhen er blevet annulleret,  - tilbagesoegning af beloeb i forbindelse med tilfaelde af svig, som medlemsstaterne har indberettet i forbindelse med EUGFL-Garantisektionen;  41. kraever, at Kommissionen forelaegger forslag om aendring af Raadets forordning (EOEF) nr. 2892/77 (1) om momsindtaegter, saaledes at de beloeb, medlemsstaterne har eftergivet, kan inddrages i beregningsgrundlaget;  42. paalaegger Kommissionen at aflaegge aarlig beretning til Parlamentet om overfoersel af de konstaterede og ikke indbetalte egne indtaegter til Faellesskabet og om tilbagesoegningen af beloeb, der er blevet udbetalt i modstrid med EF-retten.  (1) EFT nr. L 336 af 27. 12. 1977, s. 1.  (1) EFT nr. L 336 af 27. 12. 1977, s. 8.


title: Rådets afgørelse 2005/784/FUSP af 7. november 2005 om forlængelse og ændring af afgørelse 1999/730/FUSP med henblik på Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja

text:
               11.11.2005

               DA

               Den Europæiske Unions Tidende

               L 295/53

      RÅDETS AFGØRELSE 2005/784/FUSP
   af 7. november 2005
   om forlængelse og ændring af afgørelse 1999/730/FUSP med henblik på Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja
   RÅDET FOR DEN EUROPÆISKE UNION HAR —
   under henvisning til Rådets fælles aktion 2002/589/FUSP af 12. juli 2002 om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben (1), særlig artikel 6, sammenholdt med artikel 23, stk. 2, i traktaten om Den Europæiske Union, og
   ud fra følgende betragtninger:

               (1)

               Den 15. november 1999 vedtog Rådet afgørelse 1999/730/FUSP (2) om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodja.

               (2)

               Afgørelse 1999/730/FUSP blev senest forlænget og ændret ved afgørelse 2004/792/FUSP.

               (3)

               Visse endelige mål har ikke kunnet gennemføres inden den 15. november 2005, hvor afgørelse 1999/730/FUSP udløber, og andre bør konsolideres efter den dato. Der er tale om et flerårigt projekt.

               (4)

               Afgørelse 1999/730/FUSP bør derfor forlænges og ændres —

         TRUFFET FØLGENDE AFGØRELSE:
   Artikel 1
   Afgørelse 1999/730/FUSP ændres således:

               a)

               I artikel 3, stk. 1, ændres det finansielle referencegrundlag »1 375 565 EUR« til »600 000 EUR«.

               b)

               I artikel 4, stk. 2, ændres »15. november 2005« til »15. november 2006«.

               c)

               Artikel 5 udgår.

               d)

               Bilaget erstattes med teksten i bilaget til denne afgørelse.

         Artikel 2
   Denne afgørelse har virkning fra den 16. november 2005.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 7. november 2005.

            På Rådets vegne

         J. STRAW

            Formand

      (1)  EFT L 191 af 19.7.2002, s.1.

      (2)  EFT L 294 af 16.11.1999, s. 5. Senest ændret ved afgørelse 2004/901/FUSP (EUT L 379 af 24.12.2004, s. 111).

      BILAG

            »BILAG
            PROJEKTLEDERENS MANDAT (2006)

                        1.

                        Med henblik på artikel 1, litra d), fortsætter projektlederen i samarbejde med de cambodjanske væbnede styrker indsatsen med hensyn til registrering, forvaltning og sikring af våbenlagre samt fastlæggelse af politik, retningslinjer og praksis på dette område. Med henblik herpå fører projektlederen tilsyn med de projekter, der tidligere er gennemført i militærregion 1 (Stung Treng), militærregion 2 (Kampong Cham), militærregion 3 (Kampong Speu), militærregion 4 (Siem Reap), militærregion 5 (Battambang), den særlige militærregion (Phnom Penh) og Det Kongelige Gendarmeri. I nært samarbejde med Forsvarsministeriet fastlægger og gennemfører han et yderligere projekt om sikker oplagring og registrering af luftvåbenets og flådens våben. Dette vil omfatte bygning af oplagringsfaciliteter på kort og mellemlang sigt, uddannelse af relevant personale på alle niveauer og registrering af alle våben i forsvarsministeriets centraliserede database. Gennemførelsesprojektet skal omfatte bistand med støtte fra eksperter på området til den cambodjanske regerings program for offentlige ceremonier for destruktion af overskudsvåben fra militæret og, hvor det er hensigtsmæssigt, af indsamlede våben og eventuelle overskudsvåben fra hæren og politi- og sikkerhedsstyrkerne.

                        2.

                        Når det er nødvendigt, rådgiver projektlederen fortsat — og bistår om muligt — regeringen, internationale organisationer og lokale ngo’er om spørgsmål vedrørende våbensikkerhed og EU-ASAC’s nuværende og tidligere aktiviteter.

                        3.

                        Projektlederen drager omsorg for, at der fastlægges hensigtsmæssige procedurer for en reel opfølgning og evaluering af aktiviteterne. Med henblik herpå tiltræder han Cambodjas regerings, politiets og sikkerhedsstyrkernes fulde samarbejde.

                        4.

                        Efter afslutningen af projektet vedrørende sikker oplagring og registrering af luftvåbenets og flådens våben gennemfører projektlederen de planer, der er udarbejdet i henhold til projektlederens 2005-mandat, med henblik på en konsolidering af registrering, forvaltning og sikring af våbenlagre samt afslutning og afvikling af projektet.«


title: Afgørelse nr. 1/2008/EUPOL AFGHANISTAN truffet af Den Udenrigs- og Sikkerhedspolitiske Komité den 3. oktober 2008 om udnævnelse af missionschefen for Den Europæiske Unions politimission i Afghanistan (EUPOL AFGHANISTAN)

text:
               29.10.2008

               DA

               Den Europæiske Unions Tidende

               L 285/20

      AFGØRELSE Nr. 1/2008/EUPOL AFGHANISTAN TRUFFET AF DEN UDENRIGS- OG SIKKERHEDSPOLITISKE KOMITÉ

   den 3. oktober 2008
   om udnævnelse af missionschefen for Den Europæiske Unions politimission i Afghanistan (EUPOL AFGHANISTAN)
   (2008/821/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2007/369/FUSP af 30. maj 2007 om oprettelse af Den Europæiske Unions politimission i Afghanistan (EUPOL AFGHANISTAN) (1), særlig artikel 10, stk. 1, og
   ud fra følgende betragtninger:

               (1)

               I artikel 10, stk. 1, i fælles aktion 2007/369/FUSP bestemmes, at Rådet bemyndiger Den Udenrigs- og Sikkerhedspolitiske Komité til i overensstemmelse med traktatens artikel 25 at træffe de nødvendige beslutninger med henblik på at udøve den politiske kontrol med og den strategiske styring af EUPOL AFGHANISTAN, herunder at træffe afgørelse om udnævnelse af en missionschef.

               (2)

               Ved brev af 14. august 2008 meddelte den nuværende missionschef Kommissionen sin beslutning om at opsige sin kontrakt pr. 30. september 2008.

               (3)

               Generalsekretæren/den højtstående repræsentant har indstillet Kai VITTRUP til missionschef for EUPOL AFGHANISTAN —

         TRUFFET FØLGENDE AFGØRELSE:
   Artikel 1
   Kai Vittrup udnævnes til missionschef for Den Europæiske Unions politimission i Afghanistan (EUPOL AFGHANISTAN) med virkning fra den 16. oktober 2008.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 3. oktober 2008.

            På Den Udenrigs- og Sikkerhedspolitiske Komités vegne

         C. ROGER

            Formand

      (1)  EUT L 139 af 31.5.2007, s. 33.


title: Europa-Parlamentets afgørelse (EU) 2017/1602 af 27. april 2017 om decharge for gennemførelsen af Den Europæiske Unions almindelige budget for regnskabsåret 2015, Sektion I — Europa-Parlamentet

text:
               29.9.2017

               DA

               Den Europæiske Unions Tidende

               L 252/1

         EUROPA-PARLAMENTETS AFGØRELSE (EU) 2017/1602
   af 27. april 2017
   om decharge for gennemførelsen af Den Europæiske Unions almindelige budget for regnskabsåret 2015, Sektion I — Europa-Parlamentet
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2015 (1),

               —

               der henviser til det konsoliderede årsregnskab for Den Europæiske Union for regnskabsåret 2015 (COM(2016) 475 — C8-0270/2016) (2),

               —

               der henviser til beretning om den budgetmæssige og økonomiske forvaltning for regnskabsåret 2015, Sektion I — Europa-Parlamentet (3),

               —

               der henviser til den interne revisors årsberetning for regnskabsåret 2015,

               —

               der henviser til Revisionsrettens årsberetning om budgetgennemførelsen i regnskabsåret 2015, med institutionernes svar (4),

               —

               der henviser til Revisionsrettens erklæring (5) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til artikel 314, stk. 10, og artikel 318 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 164, 165 og 166,

               —

               der henviser til Præsidiets afgørelse af 16. juni 2014 om de interne bestemmelser for gennemførelsen af Europa-Parlamentets budget (7), særlig artikel 22,

               —

               der henviser til forretningsordenens artikel 94, artikel 98, stk. 3, og bilag IV,

               —

               der henviser til betænkning fra Budgetkontroludvalget (A8-0153/2017),

               A.

               der henviser til, at formanden godkendte Parlamentets regnskaber for regnskabsåret 2015 den 4. juli 2016;

               B.

               der henviser til, at generalsekretæren i sin egenskab af den ved delegation bemyndigede ledende anvisningsberettigede den 24. juni 2016 fastslog, at der var rimelig sikkerhed for, at de midler, der var afsat til Parlamentets budget, var blevet anvendt til det fastsatte formål og i overensstemmelse med princippet om forsvarlig økonomisk forvaltning, og at de anvendte kontrolprocedurer giver den nødvendige sikkerhed for, at de underliggende transaktioner er lovlige og formelt rigtige;

               C.

               der henviser til, at Revisionsretten i sin vurdering af administrationsudgifter og andre udgifter i 2015 har fastslået, at den konstaterede ingen væsentlige svagheder i de undersøgte institutioners og organers årlige aktivitetsrapporter og interne kontrolsystemer, som kræves i henhold til forordning (EU, Euratom) nr. 966/2012;

               D.

               der henviser til artikel 166, stk. 1, i forordning (EU, Euratom) nr. 966/2012, hvorefter hver enkelt af EU-institutionerne træffer alle egnede foranstaltninger til at efterkomme bemærkningerne i Parlamentets afgørelse om decharge;

               1.

               meddeler sin formand decharge for gennemførelsen af Europa-Parlamentets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT L 69 af 13.3.2015.

      (2)  EUT C 380 af 14.10.2016, s. 1.

      (3)  EUT C 354 af 27.9.2016, s. 1.

      (4)  EUT C 375 af 13.10.2016, s. 1.

      (5)  EUT C 375 af 13.10.2016, s. 10.

      (6)  EFT L 298 af 26.10.2012, s. 1.

      (7)  PE 422.541/Bur.


title: Europa-Parlamentets Præsidiums afgørelse af 1. juli 2013 om ændring af Gennemførelsesbestemmelser til statutten for Europa-Parlamentets medlemmer

text:
               5.7.2013

               DA

               Den Europæiske Unions Tidende

               C 194/6

         EUROPA-PARLAMENTETS PRÆSIDIUMS AFGØRELSE
   af 1. juli 2013
   om ændring af Gennemførelsesbestemmelser til statutten for Europa-Parlamentets medlemmer
   2013/C 194/02
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, særligt artikel 223, stk. 2,
   under henvisning til traktaten om Republikken Kroatiens tiltrædelse af Den Europæiske Union,
   under henvisning til statutten for Europa-Parlamentets medlemmer (1),
   under henvisning til artikel 8 og artikel 23 i Europa-Parlamentets forretningsorden,
   ud fra følgende betragtning(er):

               (1)

               I henhold til traktaten om Republikken Kroatiens tiltrædelse af Den Europæiske Union, bliver Republikken Kroatien en medlemsstat fra den 1. juli 2013. Fra denne dato er der kroatiske medlemmer af Europa-Parlamentet. Det er derfor nødvendigt at ændre artikel 23, stk. 1, litra b), i gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«), der vedrører udgifter til rejser i den medlemsstat, hvor medlemmet er valgt, for at tage hensyn til de nye kroatiske medlemmer, der bliver en del af Europa-Parlamentet.

               (2)

               Rejser i bil, i den medlemsstat, hvor medlemmet er valgt, begrænses til et årligt antal kilometer, baseret på størrelsen af den pågældende medlemsstat. Da Kroatien har et areal på 56 542 km2, bør kroatiske medlemmer af Europa-Parlamentet hver have ret til 8 000 km årligt, —

         VEDTAGET FØLGENDE AFGØRELSE:
   Artikel 1
   I artikel 23, stk. 1, litra b), i gennemførelsesbestemmelserne affattes tredje led således:

               »—

               8 000 km for medlemmer valgt i Belgien, Danmark, Estland, Kroatien, Cypern, Letland, Litauen, Luxembourg, Malta, Nederlandene eller Slovenien.«.

         Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Denne afgørelse anvendes fra den 1. juli 2013.

      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).

      (2)  Europa-Parlamentets præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159, 13.7.2009, s. 1).


title: Rådets Afgørelse af 25. maj 2009 om udnævnelse af de maltesiske medlemmer af og en maltesisk suppleant til Det Rådgivende Udvalg for Arbejdskraftens Frie Bevægelighed

text:
               3.6.2009

               DA

               Den Europæiske Unions Tidende

               C 123/11

      RÅDETS AFGØRELSE

   af 25. maj 2009
   om udnævnelse af de maltesiske medlemmer af og en maltesisk suppleant til Det Rådgivende Udvalg for Arbejdskraftens Frie Bevægelighed
   2009/C 123/05
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (1), særlig artikel 26 og 27,
   under henvisning til de indstillinger, Rådet har fået forelagt af medlemsstaternes regeringer,
   og ud fra følgende betragtninger:

               (1)

               Rådet har ved afgørelse af 25. september 2008 (2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 25. september 2008 til den 24. september 2010 med undtagelse af visse medlemmer, herunder de maltesiske medlemmer og suppleanter i kategorien regeringsrepræsentanter.

               (2)

               Den maltesiske regering har foretaget en indstilling til de ledige pladser —

         TRUFFET FØLGENDE AFGØRELSE:
   Eneste artikel
   Følgende udnævnes til medlemmer af og suppleant til Det Rådgivende Udvalg for Arbejdskraftens Frie Bevægelighed for den periode, der udløber den 24. september 2010:

      REGERINGSREPRÆSENTANTER

               Land

               Medlem

               Suppleant

               Malta

               Joseph MIZZI
               Josephine FARRUGIA

               Anthony BUTTIGIEG

      Udfærdiget i Bruxelles, den 25. maj 2009.

            På Rådets vegne

         J. ŠEBESTA

            Formand

      (1)  EFT nr. L 257 af 18.10.1968, s. 2.

      (2)  EFT nr. C 253 af 4.10.2008, s. 7.


title: Rådets afgørelse 2010/16/FUSP/RIA af 30. november 2009 om undertegnelse på Den Europæiske Unions vegne af aftalen mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme

text:
               13.1.2010

               DA

               Den Europæiske Unions Tidende

               L 8/9

         RÅDETS AFGØRELSE 2010/16/FUSP/RIA
   af 30. november 2009
   om undertegnelse på Den Europæiske Unions vegne af aftalen mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24 og 38, og
   ud fra følgende betragtninger:

               (1)

               Rådet besluttede den 27. juli 2009 at bemyndige formandskabet til, bistået af Kommissionen, at indlede forhandlinger om en aftale mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme. Disse forhandlinger har været vellykkede, og der er blevet udarbejdet et udkast til en aftale (i det følgende benævnt »aftalen«).

               (2)

               Aftalen er vigtig, da den sikrer, at udpegede udbydere af internationale finansielle betalingstjenester stiller de finansielle betalingsdata, der opbevares på EU's område, til rådighed for det amerikanske finansministerium (United States Department of the Treasury), eftersom disse data er nødvendige for at forebygge og bekæmpe terrorisme og finansiering heraf, idet det dog skal ske under streng overholdelse af sikkerhedsforanstaltninger vedrørende privatlivets fred og beskyttelse af personoplysninger.

               (3)

               Aftalen bør undertegnes med forbehold af senere indgåelse.

               (4)

               I henhold til aftalen anvendes denne midlertidigt fra den 1. februar 2010. Det påhviler derfor medlemsstaterne at gennemføre aftalens bestemmelser fra denne dato i overensstemmelse med de eksisterende nationale retsforskrifter. En erklæring herom vil blive fremsat ved undertegnelsen af aftalen —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme godkendes herved på Den Europæiske Unions vegne med forbehold af aftalens indgåelse.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen på Den Europæiske Unions vegne med forbehold af dens indgåelse.
   Artikel 3
   I henhold til artikel 15 i aftalen anvendes aftalen midlertidigt i overensstemmelse med eksisterende nationale retsforskrifter fra den 1. februar 2010 i afventen af dens ikrafttræden. Den som bilag vedlagte erklæring om midlertidig anvendelse skal fremsættes ved undertegnelsen.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

   BILAG

      Erklæring, der skal fremsættes på Den Europæiske Unions vegne ved undertegnelsen af aftalen mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme

         »Denne aftale, der ikke fraviger eller ændrer lovgivningen i Den Europæiske Union eller dens medlemsstater, vil i afventen af dens ikrafttræden blive anvendt midlertidigt af medlemsstaterne i god tro inden for rammerne af deres eksisterende nationale lovgivning.«

    ---documentbreak---

               13.1.2010

               DA

               Den Europæiske Unions Tidende

               L 8/9

         OVERSÆTTELSE
   AFTALE
   mellem Den Europæiske Union og Amerikas Forenede Stater om behandling og overførsel af finansielle betalingsdata fra Den Europæiske Union til USA til brug for programmet til sporing af finansiering af terrorisme
   DEN EUROPÆISKE UNION,
   på den ene side,
   og
   AMERIKAS FORENEDE STATER,
   på den anden side,
   i det følgende samlet benævnt »parterne«,
   SOM ØNSKER at forebygge og bekæmpe terrorisme og finansiering heraf, navnlig ved informationsudveksling, for at beskytte deres respektive demokratiske samfund og fælles værdier, rettigheder og friheder,
   SOM SØGER at udvide og fremme samarbejdet mellem parterne som led i det transatlantiske partnerskab,
   SOM MINDER OM De Forenede Nationers konventioner om bekæmpelse af terrorisme og finansiering heraf og FN's Sikkerhedsråds relevante resolutioner vedrørende bekæmpelse af terrorisme, navnlig FN's Sikkerhedsråds resolution 1373 (2001),
   SOM ANERKENDER, at det amerikanske finansministeriums program til sporing af finansiering af terrorisme (»TFTP«) har spillet en afgørende rolle i indsatsen for at identificere og pågribe terrorister og deres finansmænd og har tilvejebragt mange spor, som er blevet formidlet til kompetente myndigheder verden over med henblik på terrorbekæmpelse, hvilket er særligt værdifuldt for Den Europæiske Unions medlemsstater (»medlemsstaterne«),
   SOM NOTERER SIG TFTP's betydning i forebyggelsen og bekæmpelsen af terrorisme og finansiering heraf i EU og andre steder og EU's vigtige rolle med hensyn til at sikre, at udpegede udbydere af internationale finansielle betalingstjenester stiller de finansielle betalingsdata, der opbevares på EU's område, til rådighed, hvilket er nødvendigt for at forebygge og bekæmpe terrorisme og finansiering heraf, idet det dog skal ske under streng overholdelse af sikkerhedsforanstaltninger vedrørende privatlivets fred og beskyttelse af personoplysninger,
   SOM TAGER HENSYN TIL artikel 6, stk. 2, i traktaten om Den Europæiske Union vedrørende respekt for de grundlæggende rettigheder, proportionalitets- og nødvendighedsprincippet vedrørende retten til respekt for privatliv og beskyttelse af personoplysninger i henhold til artikel 8, stk. 2, i den europæiske konvention til beskyttelse af menneskerettigheder og grundlæggende frihedsrettigheder, Europarådets konvention nr. 108 om beskyttelse af det enkelte menneske i forbindelse med elektronisk databehandling af personoplysninger og artikel 7 og 8 i Den Europæiske Unions charter om grundlæggende rettigheder,
   SOM UNDERSTREGER de fælles værdier med hensyn til privatlivets fred og beskyttelse af personoplysninger i Den Europæiske Union og Amerikas Forenede Stater (»USA«), herunder den betydning, som begge parter tillægger retfærdig rettergang og adgang til effektive retsmidler ved uretmæssig offentlig indgriben,
   SOM NOTERER SIG de strenge kontrol- og sikkerhedsforanstaltninger, som det amerikanske finansministerium anvender i håndteringen, anvendelsen og formidlingen af finansielle betalingsdata i forbindelse med TFTP, som beskrevet i udredningerne fra det amerikanske finansministerium, der blev offentliggjort i Den Europæiske Unions Tidende den 20. juli 2007 og i USA's Federal Register den 23. oktober 2007, og som afspejler det igangværende samarbejde mellem USA og EU om bekæmpelse af global terrorisme,
   SOM MINDER OM, at alle uanset nationalitet for at sikre en effektiv udøvelse af deres rettigheder kan indgive klage til en uafhængig databeskyttelsesmyndighed, anden lignende myndighed eller en uafhængig og upartisk ret eller domstol med henblik på søge effektive retsmidler,
   SOM TAGER HENSYN TIL, at der er adgang til passende administrative eller retlige midler i henhold til amerikansk lov om forkert behandling af personoplysninger, herunder bl.a. i henhold til Administrative Procedure Act fra 1946 (5 U.S.C. 701 ff.), Inspector General Act fra 1978 (5 U.S.C. App.), Implementing Recommendations of the 9/11 Commission Act fra 2007 (42 U.S.C. 2000ee ff.), Computer Fraud and Abuse Act (18 U.S.C. 1030) og Freedom of Information Act (5 U.S.C. 552), som ændret,
   SOM MINDER OM, at det inden for EU er lovpligtigt at underrette kunder hos finansielle institutioner og udbydere af finansielle betalingstjenester om, at personoplysninger i data om finansielle transaktioner kan blive overført til medlemsstaternes eller tredjelandes offentlige myndigheder til retshåndhævelsesformål,
   SOM BEKRÆFTER, at denne aftale ikke danner præcedens for kommende ordninger mellem USA og EU eller mellem en af parterne og en anden stat vedrørende behandling og overførsel af finansielle betalingsdata eller alle andre former for data eller vedrørende databeskyttelse,
   SOM ANERKENDER, at denne aftale ikke udgør en fravigelse af medlemsstaternes databeskyttelsesmyndigheders eksisterende beføjelser til at beskytte enkeltpersoner med hensyn til behandling af deres personoplysninger, og
   SOM ENDVIDERE BEKRÆFTER, at denne aftale ikke anfægter andre aftaler eller ordninger mellem parterne eller mellem USA og medlemsstaterne om retshåndhævelse eller informationsudveksling,
   HAR INDGÅET FØLGENDE AFTALE:
   Artikel 1
   Aftalens formål
   1.   Formålet med denne aftale er, under fuld overholdelse af privatlivets fred, beskyttelse af personoplysninger og øvrige betingelser i aftalen, at sikre:

               a)

               at finansielle betalingsdata og dertil knyttede data, som opbevares på EU's område af udbydere af internationale finansielle betalingstjenester, der er udpeget i fællesskab i henhold til denne aftale, efter anmodning udleveres af det amerikanske finansministerium med henblik på forebyggelse, efterforskning, opsporing eller retsforfølgning af terrorisme eller finansiering heraf, og

               b)

               at relevante oplysninger, der er opnået via TFTP, udleveres til retshåndhævelsesmyndigheder eller offentlige sikkerheds- eller antiterrormyndigheder i medlemsstaterne, Europol eller Eurojust med henblik på forebyggelse, efterforskning, opsporing eller retsforfølgning af terrorisme eller finansiering heraf.

         2.   USA, EU og dets medlemsstater træffer alle nødvendige og relevante foranstaltninger inden for deres kompetence for at gennemføre bestemmelserne i og formålet med denne aftale.
   Artikel 2
   Anvendelsesområde
   Adfærd i forbindelse med terrorisme eller finansiering heraf
   Denne aftale finder anvendelse på fremskaffelse og brug af finansielle betalingsdata og data i tilknytning hertil med henblik på forebyggelse, efterforskning, opsporing eller retsforfølgning af:

               a)

               handlinger begået af en person eller en enhed, som omfatter vold eller på anden måde bringer menneskeliv i fare eller indebærer en risiko for skade på ejendom eller infrastruktur og som på grund af deres karakter og kontekst med rimelighed kan formodes at være begået med henblik på:

                           i)

                           at intimidere eller lægge pres på en befolkning

                           ii)

                           at intimidere, tvinge eller lægge pres på en offentlig myndighed eller international organisation for at få den til at handle eller undlade at handle eller

                           iii)

                           alvorligt at destabilisere eller ødelægge et lands eller en international organisations grundlæggende politiske, forfatningsmæssige, økonomiske eller samfundsmæssige strukturer

               b)

               en person eller enhed, der bistår, sponsorerer eller skaffer økonomisk, materiel eller teknologisk støtte til eller yder finansielle eller andre tjenester til eller til støtte for handlingerne i litra a), eller

               c)

               en person eller enhed, der støtter, medvirker til eller forsøger handlingerne i litra a) eller b).

         Artikel 3
   Udpegede udbyderes udlevering af data
   EU sikrer i overensstemmelse med denne aftale, at enheder, som parterne har udpeget i fællesskab i henhold til denne aftale som udbydere af internationale finansielle betalingstjenester (»udpegede udbydere«), udleverer de finansielle betalingsdata og dertil knyttede data til det amerikanske finansministerium, som dette anmoder om med henblik på forebyggelse, efterforskning, opsporing eller retsforfølgning af terrorisme eller finansiering heraf (»udleverede data«).
   Artikel 4
   Anmodninger fra USA om udlevering af data fra udpegede udbydere
   1.   I henhold til artikel 8 i aftalen mellem Den Europæiske Union og Amerikas Forenede Stater om gensidig retshjælp, der blev undertegnet i Washington den 25. juni 2003, og det dertil knyttede bilaterale instrument for gensidig retshjælp mellem USA og den medlemsstat, hvor den udpegede udbyder enten er baseret eller opbevarer de data, der anmodes om, fremsætter det amerikanske finansministerium en anmodning på basis af en igangværende efterforskning af en bestemt adfærd som omhandlet i artikel 2, der er forekommet, eller hvor der på grundlag af allerede foreliggende oplysninger eller beviser er grund til at formode, at den kunne forekomme. Det amerikanske finansministerium skønnes i den forbindelse at være en administrativ myndighed, som har adgang til bistand.
   2.   Anmodningen identificerer så klart som muligt de data, der opbevares hos en udpeget udbyder på EU's område, og som er nødvendige til dette formål. Dataene kan omfatte oplysninger, der identificerer afsender og/eller modtager i en transaktion, herunder navn, kontonummer, adresse, personnummer og andre personoplysninger vedrørende finansielle betalingsdata.
   Anmodningen begrunder, hvorfor dataene er nødvendige, og den skal være affattet så snævert som muligt for at begrænse den mængde data, der anmodes om, til et minimum under behørig hensyntagen til geografiske analyser og trussels- og sårbarhedsanalyser.
   3.   Anmodningen fremsendes af det amerikanske justitsministerium til den centrale myndighed i den medlemsstat, enten hvor den udpegede udbyder er baseret eller hvor den opbevarer de data, der anmodes om.
   4.   USA fremsender samtidig en kopi af anmodningen til den centrale myndighed i den anden medlemsstat. USA fremsender også samtidig en kopi af anmodningen til disse medlemsstaters nationale medlemmer af Eurojust.
   5.   Efter modtagelse af den begrundede anmodning, jf. stk. 2, kontrollerer den anmodede medlemsstats centrale myndighed, at anmodningen opfylder kravene i denne aftale og de relevante krav i den bilaterale aftale om gensidig retshjælp. Når dette er sket, fremsendes anmodningen til den kompetente myndighed med henblik på efterkommelse i henhold til den anmodede medlemsstats lovgivning.
   Hvis anmodningen er blevet fremsendt til den centrale myndighed i den medlemsstat, hvor den udpegede udbyder er baseret, yder den medlemsstat, hvor dataene opbevares, bistand med henblik på efterkommelse af anmodningen.
   Den foranstaltning, der anmodes om, iværksættes som en hastesag.
   6.   Hvis den udpegede udbyder af tekniske grunde ikke er i stand til at identificere og frembringe de specifikke data, der er genstand for anmodningen, fremsendes alle potentielt relevante data som bulkdata, jf. artikel 5, stk. 2, til den anmodede medlemsstats kompetente myndighed.
   7.   Dataene overføres mellem den anmodede medlemsstats og USA's udpegede myndigheder.
   8.   Den Europæiske Union sikrer, at de udpegede udbydere fører et detaljeret register over alle data, der fremsendes til den anmodede medlemsstats kompetente myndighed med henblik på denne aftale.
   9.   Data, der er fremsendt lovligt på grundlag af denne bestemmelse, kan gøres til genstand for søgning med henblik på andre efterforskninger af de typer adfærd, der er nævnt i artikel 2, under fuld iagttagelse af artikel 5 i denne aftale.
   Artikel 5
   Sikkerhedsforanstaltninger, der er gældende for behandlingen af udleverede data
   1.   Det amerikanske finansministerium sikrer, at de udleverede data behandles efter denne aftales bestemmelser.
   2.   TFTP involverer ikke og skal ikke involvere data mining eller andre typer algoritmisk eller elektronisk profilering eller computerfiltrering. Det amerikanske finansministerium sikrer beskyttelse af personoplysninger ved hjælp af følgende sikkerhedsforanstaltninger, der anvendes uden forskelsbehandling på grundlag af især nationalitet eller bopælsland:

               a)

               de udleverede data behandles udelukkende med henblik på forebyggelse, efterforskning, opsporing eller retsforfølgning af terrorisme eller finansiering heraf

               b)

               alle søgninger af de udleverede data bygger på allerede foreliggende oplysninger eller beviser, som godtgør, at der er grund til at formode, at emnet for søgningen har en forbindelse til terrorisme eller finansiering heraf

               c)

               hver enkelt TFTP-søgning af de udleverede data skal være nøje skræddersyet, skal godtgøre, at der er grund til at formode, at emnet for søgningen har en forbindelse til terrorisme eller finansiering heraf, og skal registreres, herunder også en sådan forbindelse til terrorisme eller finansiering heraf, der er nødvendig, for at søgningen kan iværksættes

               d)

               de udleverede data skal opbevares i et sikkert fysisk miljø adskilt fra alle andre data og med systemer og sikring på højt niveau mod fysisk indtrængen for at forhindre uautoriseret adgang til dataene

               e)

               adgang til de udleverede data begrænses til analytikere, der efterforsker terrorisme eller finansiering heraf, og personer, der er involveret i teknisk støtte, forvaltning og tilsyn med TFTP

               f)

               der laves ingen kopier af de udleverede data ud over til backupformål med henblik på genoprettelse af dataene i tilfælde af en nødsituation

               g)

               der må ikke ske nogen bearbejdning eller ændring af eller tilføjelse til de udleverede data, og de må ikke være forbundet med andre databaser

               h)

               kun terroristspor opnået via TFTP i henhold til denne aftale deles med retshåndhævelsesmyndigheder eller offentlige sikkerheds- eller terrorbekæmpelsesmyndigheder i USA, EU eller tredjelande for at blive anvendt med henblik på efterforskning, opsporing, forebyggelse eller retsforfølgning af terrorisme eller finansiering heraf

               i)

               i løbet af denne aftales gyldighedsperiode foretager det amerikanske finansministerium en revision for at identificere alle ikke-udtrukne data, der ikke længere er nødvendige med henblik på bekæmpelse af terrorisme eller finansiering heraf. Når sådanne data identificeres, indledes der inden to (2) måneder efter identificeringen procedurer for sletning heraf, som skal afsluttes så hurtigt som muligt, men under alle omstændigheder senest otte (8) måneder efter identificeringen, medmindre der foreligger ekstraordinære teknologiske omstændigheder

               j)

               hvis det viser sig, at der er fremsendt finansielle betalingsdata, som der ikke er anmodet om, sletter det amerikanske finansministerium straks og permanent sådanne data og underretter den berørte udpegede udbyder og den centrale myndighed i den anmodede medlemsstat

               k)

               alle ikke-udtrukne data, der er modtaget før den 20. juli 2007, slettes senest fem (5) år efter denne dato, jf. dog litra i)

               l)

               alle ikke-udtrukne data, der er modtaget den 20. juli 2007 eller derefter, slettes senest fem (5) år efter modtagelsen, jf. dog litra i), og

               m)

               oplysninger, der hentes ud af udleverede data, herunder oplysninger, der er delt i henhold til litra h), er omfattet af den opbevaringsperiode, der gælder for den pågældende regeringsmyndighed i overensstemmelse med dens særlige bestemmelser og planer for opbevaring af oplysninger.

         Artikel 6
   Tilstrækkeligt beskyttelsesniveau
   Med forbehold af overholdelsen af forpligtelserne i denne aftale vedrørende privatlivets fred og beskyttelse af personoplysninger forventes det amerikanske finansministerium at sørge for en tilstrækkelig databeskyttelse i behandlingen af finansielle betalingsdata og dertil knyttede data, der fremsendes fra EU til USA med henblik på denne aftale.
   Artikel 7
   Spontan udlevering af oplysninger
   1.   Det amerikanske finansministerium sørger for, at der hurtigst muligt til retshåndhævelsesmyndigheder eller offentlige sikkerheds- eller antiterrormyndigheder i de berørte medlemsstater og eventuelt til Europol inden for dettes mandat udleveres oplysninger, der er opnået via TFTP, og som kan bidrage til efterforskning, forebyggelse, opsporing eller retsforfølgning i EU af terrorisme eller finansiering heraf. Opfølgende oplysninger, der kan bidrage til efterforskning, forebyggelse, opsporing eller retsforfølgning i USA af terrorisme eller finansiering heraf, sendes tilbage til USA på gensidig basis.
   2.   For at lette en effektiv informationsudveksling kan Europol udpege en forbindelsesofficer i det amerikanske finansministerium. De nærmere bestemmelser om forbindelsesofficerens status og opgaver fastsættes af parterne i fællesskab.
   Artikel 8
   EU-anmodninger om TFTP-søgninger
   Når en EU-medlemsstats retshåndhævende myndigheder, offentlige myndigheder, sikkerheds- eller antiterrormyndigheder eller Europol eller Eurojust fastslår, at der er grund til at formode, at en person eller en enhed har en forbindelse til terrorisme som defineret i artikel 1-4 i Rådets rammeafgørelse 2002/475/RIA som ændret ved Rådets rammeafgørelse 2008/919/RIA, kan disse myndigheder anmode om en søgning af relevante oplysninger via TFTP. Det amerikanske finansministerium foretager straks en søgning i overensstemmelse med artikel 5 og forelægger relevante oplysninger som svar på en sådan anmodning.
   Artikel 9
   Samarbejde med et nyt tilsvarende EU-system
   Hvis der gennemføres et EU-system svarende til det amerikanske TFTP i Den Europæiske Union eller i en eller flere medlemsstater, hvorefter finansielle betalingsdata, der opbevares i USA, skal udleveres til EU, er det amerikanske finansministerium forpligtet til på gensidig basis at gøre en aktiv indsats for at sikre, at berørte internationale udbydere af finansielle betalingstjenester, der er baseret på USA's område, samarbejder.
   Artikel 10
   Fælles evaluering
   1.   Parterne foretager på anmodning af en af parterne og under alle omstændigheder efter seks (6) måneder en fælles evaluering af gennemførelsen af denne aftale med særlig vægt på at kontrollere aftalens bestemmelser om privatlivets fred, beskyttelse af personoplysninger og gensidighed. Evalueringen omfatter en proportionalitetsvurdering af de udleverede data på grundlag af deres værdi for efterforskning, forebyggelse, opsporing eller retsforfølgning af terrorisme eller finansiering heraf.
   2.   I forbindelse med evalueringen repræsenteres Den Europæiske Union af formandskabet for Rådet for Den Europæiske Union, Europa-Kommissionen og to repræsentanter for databeskyttelsesmyndigheder fra medlemsstaterne, hvoraf mindst en kommer fra en medlemsstat, hvor en udpeget udbyder er baseret. USA repræsenteres af det amerikanske finansministerium.
   3.   I forbindelse med evalueringen sikrer det amerikanske finansministerium adgang til relevante dokumenter, systemer og medarbejdere og til præcise oplysninger vedrørende det antal finansielle betalingsdata, der er givet adgang til, og det antal gange, hvor spor er blevet delt. Parterne fastsætter efter fælles overenskomst de nærmere detaljer for evalueringen.
   Artikel 11
   Klageadgang
   1.   Enhver person har ret til på anmodning, fremsat med rimelige mellemrum, uhindret og uden større ventetid eller større udgifter at modtage en bekræftelse fra sin databeskyttelsesmyndighed af, at der er foretaget alle fornødne kontroller i Den Europæiske Union for at sikre, at vedkommendes databeskyttelsesrettigheder er overholdt i henhold til denne aftale, og især om der er fundet behandling af vedkommendes personoplysninger sted i modstrid med denne aftale. Denne ret er omfattet af de nødvendige og rimelige foranstaltninger, der gælder ifølge national lovgivning, herunder til beskyttelse af den offentlige eller nationale sikkerhed eller for at undgå, at forebyggelsen, afsløringen, efterforskningen eller retsforfølgningen af strafbare handlinger skades, med behørig hensyntagen til den berørte persons legitime interesser.
   2.   Parterne tager alle rimelige skridt til at sikre, at det amerikanske finansministerium og enhver berørt medlemsstat straks underretter hinanden og rådfører sig med hinanden, og om nødvendigt med parterne, når de mener, at personoplysninger er blevet behandlet i modstrid med denne aftale.
   3.   Enhver, der mener, at hans eller hendes personoplysninger er blevet behandlet i modstrid med denne aftale, har en effektiv administrativ og retlig klageadgang, jf. henholdsvis Den Europæiske Unions, dens medlemsstaters og USA's lovgivning.
   Artikel 12
   Høring
   1.   Parterne fører passende konsultationer for at muliggøre den mest effektive anvendelse af denne aftale, herunder for at lette bilæggelsen af tvister vedrørende aftalens fortolkning og anvendelse.
   2.   Parterne træffer foranstaltninger med henblik på at undgå at pålægge hinanden for store byrder i forbindelse med aftalens anvendelse. Hvis dette alligevel sker, indleder parterne straks konsultationer for at lette aftalens anvendelse og træffer bl.a. foranstaltninger til at reducere nuværende og kommende byrder.
   3.   Parterne indleder straks konsultationer, hvis en tredjepart, herunder et andet lands myndigheder, anfægter eller fastholder et retskrav i forbindelse med et aspekt af denne aftales virkning eller gennemførelse.
   Artikel 13
   Ikke-fravigelse
   Denne aftale har ikke til formål at medføre nogen fravigelse eller ændring af lovgivningen i USA eller i EU eller dets medlemsstater. Denne aftale danner ikke grundlag for og giver ikke nogen rettigheder eller fordele til private eller offentlige personer eller enheder.
   Artikel 14
   Opsigelse
   1.   Hver part kan til enhver tid suspendere eller opsige denne aftale ved meddelelse gennem de diplomatiske kanaler. Suspensionen får virkning ti (10) dage fra datoen for modtagelse af meddelelsen. Opsigelsen får virkning tredive (30) dage fra datoen for modtagelse af meddelelsen.
   2.   Uanset denne aftales suspension eller opsigelse behandles alle oplysninger, som er i det amerikanske finansministeriums besiddelse i medfør af denne aftale, fortsat i overensstemmelse med denne aftale.
   Artikel 15
   Afsluttende bestemmelser
   1.   Denne aftale træder i kraft den første dag i måneden efter den dato, på hvilken parterne har udvekslet notifikationer om, at de har afsluttet de nødvendige interne procedurer med henblik herpå.
   2.   Denne aftale anvendes midlertidigt fra den 1. februar 2010, indtil den træder i kraft, med forbehold af stk. 3.
   3.   Medmindre denne aftale opsiges tidligere i medfør af artikel 14 eller ved aftale mellem parterne, udløber og ophører den med at gælde den 31. oktober 2010.
   4.   Så snart Lissabontraktaten træder i kraft, bestræber parterne sig på at indgå en langsigtet aftale, der skal afløse denne aftale.
   5.   Udfærdiget i Bruxelles, den 30. november 2009 i to originaleksemplarer på engelsk. Denne aftale udfærdiges også på bulgarsk, dansk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk. Efter begge parters godkendelse vil disse sprogudgaver have samme gyldighed.


title: Afgørelse truffet af EFTA-staternes Stående Udvalg nr. 5/2008/SU af 4. december 2008 om ændring af afgørelse nr. 5/2004/SU og nr. 1/2007/SU truffet af Det Stående Udvalg om fastsættelse af princippet om udgiftsdeling i forbindelse med EØS' finansielle mekanisme

text:
               12.3.2009

               DA

               Den Europæiske Unions Tidende

               L 67/93

      AFGØRELSE TRUFFET AF EFTA-STATERNES STÅENDE UDVALG

      Nr. 5/2008/SU
   af 4. december 2008
   om ændring af afgørelse nr. 5/2004/SU og nr. 1/2007/SU truffet af Det Stående Udvalg om fastsættelse af princippet om udgiftsdeling i forbindelse med EØS' finansielle mekanisme
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«,
   under henvisning til protokol 38a om EØS' finansieringsmekanisme, der er indføjet i EØS-aftalen ved aftalen om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og ændret ved aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde,
   under henvisning til afgørelse nr. 5/2004/SU truffet af EFTA-staternes Stående Udvalg den 23. september 2004 om fastsættelse af princippet om udgiftsdeling i forbindelse med EØS' finansielle mekanisme,
   under henvisning til, at Liechtenstein nu selv kan levere officielle data om sit bruttonationalprodukt (BNP), dog med en forsinkelse på normalt to år,
   under henvisning til henstillingerne af 24. april 2008 fra lederne af de nationale statistiske institutter —
   TRUFFET FØLGENDE AFGØRELSE:
   Artikel 1
   Artikel 1 i afgørelse nr. 1/2007/SU truffet af Det Stående Udvalg om ændring af afgørelse nr. 5/2004/SU truffet af Det Stående Udvalg om fastsættelse af princippet om udgiftsdeling i forbindelse med EØS' finansielle mekanisme, affattes således:

      »Punkt 6 og 7 i bilaget til afgørelse nr. 5/2004/SU truffet af Det Stående Udvalg om fastsættelse af princippet om udgiftsdeling i forbindelse med EØS' finansielle mekanisme udgår og erstattes af følgende:

                     »6.

                     De BNP-oplysninger, som danner grundlag for beregningen af bidragene for et givet år t, skal meddeles senest den 1. februar i samme år og vedrøre året t-2. Hvis BNP-oplysninger for året t-2 ikke foreligger, bruges der for Liechtensteins vedkommende en proxyvariabel baseret på de senest tilgængelige BNP-oplysninger (t-4) justeret med vækstraten for det schweiziske BNP for t-3 og t-2. Denne metode skal revurderes inden for tre år.« «

   Artikel 2
   Denne afgørelse træder i kraft omgående og finder anvendelse på den femte/sidste tranche (2008-2009).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.

      Udfærdiget i Bruxelles, den 4. december 2008.

            På Det Stående Udvalgs vegne

         S.D. Prinz Nikolaus von LIECHTENSTEIN

            Formand

            Generalsekretær

         Kåre BRYN


Avis juridique important

|

32003D0714

2003/714/EF: Rådets afgørelse af 2. oktober 2003 om beskikkelse af et medlem af Regionsudvalget

EU-Tidende nr. L 260 af 11/10/2003 s. 0013 - 0013

Rådets afgørelseaf 2. oktober 2003om beskikkelse af et medlem af Regionsudvalget(2003/714/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstilling fra Spaniens regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).(2) Der er blevet en plads ledig som medlem af Regionsudvalget, efter at Francesc ANTICH I OLIVER er trådt tilbage, hvilket Rådet blev underrettet om den 19. september 2003 -TRUFFET FØLGENDE AFGØRELSE:Eneste artikelJaume MATAS I PALOU, Presidente - Gobierno Balear, beskikkes som medlem af Regionsudvalget som efterfølger for Francesc ANTICH I OLIVER for den resterende del af dennes mandatperiode, dvs. indtil den 25. januar 2006.Udfærdiget i Bruxelles, den 2. oktober 2003.På Rådets vegneG. PisanuFormand(1) EFT L 24 af 26.1.2002, s. 38.


Avis juridique important

|

31994D0745

94/745/EF: Rådets afgørelse af 10. november 1994 om indgåelse af aftalen i form af brevveksling om midlertidig anvendelse af protokollen om fastsættelse for perioden 20. juli 1994 til 19. juli 1997 af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og Den Islamiske Forbundsrepublik Comorerne om fiskeri ud for Comorerne

EF-Tidende nr. L 297 af 18/11/1994 s. 0035 - 0035 den finske specialudgave: kapitel 4 bind 6 s. 0146  den svenske specialudgave: kapitel 4 bind 6 s. 0146

RAADETS AFGOERELSE af 10. november 1994 om indgaaelse af aftalen i form af brevveksling om midlertidig anvendelse af protokollen om fastsaettelse for perioden 20. juli 1994 til 19. juli 1997 af de fiskerimuligheder og den finansielle modydelse, der er  omhandlet i aftalen mellem Det Europaeiske OEkonomiske Faellesskab og Den Islamiske Forbundsrepublik Comorerne om fiskeri ud for Comorerne (94/745/EF)RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab,  under henvisning til aftalen mellem Det Europaeiske OEkonomiske Faellesskab og Den Islamiske Forbundsrepublik Comorerne om fiskeri ud for Comorerne (1),  under henvisning til forslag fra Kommissionen, og ud fra foelgende betragtninger:  Faellesskabet og Den Islamiske Forbundsrepublik Comorerne har foert forhandlinger for at fastlaegge de aendringer eller suppleringer, der skal indfoeres i aftalen ved udloebet af anvendelsesperioden for protokollen til aftalen;  som resultat af disse forhandlinger paraferedes en ny protokol den 18. juli 1994;  ifoelge naevnte protokol har Faellesskabets fiskere i perioden 20. juli 1994 til 19. juli 1997 ret til fiskeri i de farvande, som hoerer under Den Islamiske Forbundsrepublik Comorernes hoejhedsomraade eller jurisdiktion;  for at undgaa en afbrydelse i faellesskabsfartoejernes fiskeri er det noedvendigt, at naevnte protokol godkendes snarest muligt; de to kontraherende parter har derfor paraferet en aftale i form af brevveksling om midlertidig anvendelse af den paraferede  protokol fra dagen efter den dato, hvor den gaeldende protokol udloeber; aftalen i form af brevveksling boer godkendes med forbehold af en endelig afgoerelse i henhold til traktatens artikel 43 - TRUFFET FOELGENDE AFGOERELSE:   Artikel 1  Aftalen i form af brevveksling om midlertidig anvendelse af protokollen om fastsaettelse for perioden 20. juli 1994 til 19. juli 1997 af de fiskerimuligheder og den finansielle modydelse, der er omhandlet i aftalen mellem Det Europaeiske  OEkonomiske Faellesskab og Den Islamiske Forbundsrepublik Comorerne om fiskeri ud for Comorerne, godkendes herved paa Faellesskabets vegne.  Teksten til aftalen i form af brevveksling er knyttet til denne afgoerelse.   Artikel 2  Formanden for Raadet bemyndiges til at udpege de personer, der er befoejet til at undertegne aftalen i form af brevveksling med bindende virkning for Faellesskabet.  Udfaerdiget i Bruxelles, den 10. november 1994.  Paa Raadets vegne U. SEILER-ALBRING Formand  (1) EFT nr. L 137 af 2. 6. 1988, s. 19.


Vigtig juridisk meddelelse

|

31960D1027(01)

EØF: Rådets afgørelse om oprettelse af en arbejdsgruppe til koordinering af politikken med hensyn til kreditforsikring, garantier og finanskreditter

EF-Tidende nr. 066 af 27/10/1960 s. 1339 - 1340 den danske specialudgave: serie I kapitel 1959-1962 s. 0063  den engelske specialudgave: serie I kapitel 1959-1962 s. 0067  den græske specialudgave: Kapitel 11 bind 1 s. 0021  den spanske specialudgave: Kapitel 11 bind 1 s. 0005  den portugisiske specialudgave: Kapitel 11 bind 1 s. 0005  den finske specialudgave: kapitel 11 bind 1 s. 0007  den svenske specialudgave: kapitel 11 bind 1 s. 0007  tjekkisk specialudgave kapitel 01 bind 01 s. 9  - 10 estisk specialudgave kapitel 01 bind 01 s. 9  - 10 ungarsk specialudgave kapitel 01 bind 01 s. 9  - 10 litauisk specialudgave kapitel 01 bind 01 s. 9  - 10 lettisk specialudgave kapitel 01 bind 01 s. 9  - 10 maltesisk specialudgave kapitel 01 bind 01 s. 9  - 10 polsk specialudgave kapitel 01 bind 01 s. 9  - 10 slovakisk specialudgave kapitel 01 bind 01 s. 9  - 10 slovensk specialudgave kapitel 01 bind 01 s. 9  - 10

		Rådets afgørelseom oprettelse af en arbejdsgruppe til koordinering af politikken med hensyn til kreditforsikringer, garantier og finanskreditterRÅDET FOR DE EUROPÆISKE FÆLLESSKABER HARunder henvisning til forslag fra Kommissionen, ogud fra følgende betragtninger:Kredit er af største betydning for den internationale handel; ydelse af kredit er især et af de vigtigste midler til at fremskynde udviklingslandenes tekniske udbygning og til at forøge handelen mellem disse lande og medlemsstaterne;medlemsstaternes foranstaltninger med hensyn til eksportkreditforsikring og eksportkredit kan falde ind under de former for statsstøtte eller hænge sammen med disse former for støtte, der i overensstemmelse med traktatens artikel 112 gradvis skal harmoniseres før overgangstidens udløb, såfremt dette er påkrævet for at undgå en fordrejning af konkurrencen mellem virksomheder i Fællesskabet;som følge heraf bør der med hensyn til eksportkreditforsikring og ydelse af kredit til udviklingslande etableres en procedure for konsultation og samarbejde mellem medlemsstaterne og Kommissionen for på denne måde at fastlægge fælles principper og at lette udarbejdelsen af konkrete forslag eller løsninger,TRUFFET FØLGENDE AFGØRELSE:1. For at fremme et aktivt samarbejde inden for EØF og at udarbejde fælles løsninger for særlige problemer, der opstår i forbindelse med såvel eksportkreditforsikringen som kreditpolitikken over for udviklingslandene og med fremme af deres økonomiske udvikling, oprettes en "arbejdsgruppe til koordinering af politikken med hensyn til kreditforsikringer, garantier og finanskreditter".2. Arbejdsgruppen har følgende opgaver:a) at fremsætte forslag til harmonisering af betingelserne for eksportkreditforsikringer, finanskreditter og investeringsgarantier i medlemsstaterne i det omfang, dette henhører under disses kompetence, hvorved der for eksportkreditforsikringens vedkommende skal tages hensyn til Berner Unionens bestemmelser og de af myndighederne i medlemsstaterne udførte arbejder på dette område;b) at undersøge, hvilke foranstaltninger der synes egnede til at lette en multilateral anvendelse af de finansielle midler, der er stillet til rådighed for udviklingslandene;c) at fremme udvekslingen af oplysninger samt konsultationer i alle konkrete spørgsmål, der henhører under dens kompetence;d) inden for sit kompetenceområde at fremsætte forslag til en koordinering af de standpunkter, medlemsstaterne eller deres specialiserede myndigheder indtager i internationale organisationer.3. I arbejdsgruppen repræsenteres de enkelte medlemsstater og Kommissionen af et meget begrænset antal medlemmer, der har en særlig stilling på de nævnte områder. Ethvert medlem kan lade sig repræsentere af en person, for hvis udnævnelse de samme betingelser gælder.Medlemmerne kan tilkalde sagkyndige ved behandlingen af særlige spørgsmål.Arbejdsgruppens sekretariat varetages af Ministerrådenes sekretariat.4. Arbejdsgruppen indbyder repræsentanter for Den europæiske Investeringsbank til at deltage i arbejdet.5. Arbejdsgruppen kan i sit arbejde efter eget skøn indbyde og høre sagkyndige eller repræsentanter for betydende erhvervsorganisationer.6. Arbejdsgruppen afgiver regelmæssigt beretning til de kompetente instanser. Den fastsætter selv sin forretningsorden.Udfærdiget i Bruxelles, den 27. september 1960.På Rådets vegneDR. H. R. van HoutenFormand--------------------------------------------------